**PRIVITAK 3 - OBRAZLOŽENJE OPĆEG DIJELA FINANCIJSKOG PLANA ZA 2025.-2027.**

**PRORAČUNSKI KORISNIK: INSTITUT ZA MEDICINSKA ISTRAŽIVANJA I MEDICINU RADA**

**RKP: 2959**

**PRIHODI I PRIMICI**

Financijskim planom Instituta za medicinska istraživanja i medicinu rada za 2025. godinu planirano je 10.326.111 EUR ukupnih prihoda.

Prema izvorima financiranja planirano je: iz općih prihoda i primitaka prema dodijeljenim limitima korisnicima treće razine (izvor 11) 6.797.245 EUR, iz vlastitih prihoda (izvor 31) 2.000.000 EUR, od EU pomoći (izvor 51) 220.000 EUR, od ostalih pomoći (izvor 52) 586.882 EUR, iz Mehanizma za oporavak i otpornost (izvor 581) 719.984 EUR te od donacija (izvor 61) 2.000 EUR.

U 2025. godini planirani su manji ukupni prihodi u odnosu na prethodnu godinu zbog završetka projekata: *Istraživačko-edukacijski centar za zdravstvenu i medicinsku ekologiju i zaštitu od zračenja* – *Rekonstrukcija i dogradnja Instituta za medicinska istraživanja i medicinu rada u Zagrebu* sufinanciranog od EU iz Europskog fonda za regionalni razvoj i *Konstrukcijska obnova središnje zgrade Instituta za medicinska istraživanja i medicinu rada oštećene u potresu* financiranog iz Fonda solidarnosti Europske unije, iz Mehanizma za oporavak i otpornost i iz Državnog proračuna RH. U narednom razdoblju nisu planirani prihodi na izvoru 71 jer su prihodi na ovom izvoru bili evidentirani od prodaje stanova na kojima je postajalo stanarsko pravo, koji su tijekom 2023. otplaćeni.

U narednim godinama očekuje se smanjenje prihoda, tako je za 2026. godinu planiran ukupni prihod u iznosu od 10.126.368 EUR, a za 2027. godinu 9.221.783 EUR. Očekivano smanjenje prihoda rezultat je završetka projekta *Konstrukcijska obnova sjeverne zgrade Instituta za medicinska istraživanja i medicinu rada* financiranog iz Mehanizma za oporavak i otpornost i iz Državnog proračuna RH koji završava tijekom 2024. godine, pa za naredna razdoblja prihodi nisu planirani.

**RASHODI I IZDACI**

Financijskim planom Instituta predviđeni su ukupni rashodi za 2024. godinu u iznosu 10.844.611 EUR, prema izvorima financiranja: opći prihodi i primici (izvor 11) 6.797.245 EUR, vlastiti prihodi (izvor 31) 2.000.000 EUR, pomoći EU (izvor 51) 506.000 EUR, ostale pomoći (izvor 52) 636.882 EUR, Mehanizam za oporavak i otpornost (izvor 581) 884.484 EUR te donacije (izvor 61) 20.000 EUR.

Najznačajnije kategorije planiranih rashoda odnose se na rashode za zaposlene u iznosu 7.254.545 EUR koji uključuju plaće za zaposlene, doprinose na plaće i naknade prema kolektivnom Ugovoru, materijalne rashode u iznosu od 2.877.624 EUR te na rashode za nabavu nefinancijske imovine u iznosu 646.142 EUR vezane uz provedbu programskog ugovora i ugovorenih projekata.

U narednim razdobljima očekuje se smanjenje rashoda Instituta, u 2026. godini planirani su ukupni rashodi u iznosu od 10.231.868 EUR, a u 2027. godini 9.255.783 EUR. Planirano smanjenje odnosi se na rashode za dodatna ulaganja na nefinancijskoj imovini zbog završetka projekta *Konstrukcijska obnova sjeverne zgrade Instituta za medicinska istraživanja i medicinu rada.*

**PRIJENOS SREDSTAVA IZ PRETHODNE I U SLIJEDEĆU GODINU**

Procijenjeni višak prihoda iz prethodnih godina iznosi 958.000 EUR. Najznačajniji iznosi donosa odnose se na vlastiti prihod u iznosu 300.000 EUR, pomoći EU u iznosu 400.000 EUR i izvoru 581 u iznosu od 170.000 EUR. Na izvorima financiranja 51 i 581 donos je planiran temeljem ugovorenih projekata u prethodnim godinama za koje je primljeno predfinanciranje.

Višak iskazan kao donos neutrošenih sredstava iz prethodnih godina planira se utrošiti u narednim godinama za provođenje aktivnosti na projektima za koje su doznačena, unapređenje poslovanja Instituta i opremanje dijela Instituta nakon završetka rekonstrukcije.

**UKUPNE I DOSPJELE OBVEZE**

Stanje ukupnih i dospjelih obveza na dan 31. prosinca prethodne godine i na dan 30. lipnja tekuće godine iznosi:

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze | 328.148 EUR | 880.944 EUR |
| Dospjele obveze | 0 EUR | 341 EUR |

Dospjele obveze na dan 30.06.2024. imale su rok prekoračenja do 60 dana, a odnose se na jedan račun zaprimljen nakon roka za podmirenje.